《枕上漫成》
宋代·汪梦斗

偶涉长江向北来，时寒江北较花迟。一春十日九风雨，百岁半花多别离。

佛刹疏钟催客睡，酒楼戏鼓挠人诗。幽燕尚在黄云外，偻指何时是到期。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。